En liten, bred, svært blank, brun stumpbille. Hodet er firkantet, det innerste leddet på hver antenne stikker ut som et "horn" over hvert fasettøye. Kjevene er ikke særlige store. Pronotum er avrundet femkantet, trukket noe ut bak. Dekkvingene er nokså jevnbrede, svært blanke uten synlig punktering, men med skarpe lengdestriper, på siden med en skarp, buet lengderibbe. Fremst på denne sitter en høy knøl som er tett kledt med ullaktige, skarpt gule hår.